b'\n_START_ARTICLE_\nBudva\n_START_SECTION_\nZgodovina\n_START_PARAGRAPH_\nNa nekdanjem majhnem oto\xc4\x8dku, ki so ga pe\xc5\xa1\xc4\x8deni nanosi s\xc4\x8dasoma spojili s kopnim je bilo v preteklosti ilirsko naselje, kjer so se v 4 stoletju pr. n. \xc5\xa1t. naselili Grki. Rimljani so si ga prilastili leta 168 pr. n. \xc5\xa1t. in ga proglasili za municipij z imenom Butua, ko pa je razpadlo zahodno rimsko cesarstvo, je bila Budva priklju\xc4\x8dena bizantinskemu tretmaju Dalmacije. Ob koncu 12. st. je postala va\xc5\xbeno pristani\xc5\xa1\xc4\x8de Nemanji\xc4\x87ev. Od leta 1442 do 1797 je bila pod nadoblasto Benetk, po Napoleonovih vojnah pa v sestavu avstro-ogrske monarhije._NEWLINE_Budva, obdana z bene\xc5\xa1kim obzidjem, ki so ga postavili v 15. stoletju, obnovili pa v 17. stoletju, je ohranila stari del tpi\xc4\x8dnega mediterantskega mestnega naselja s slikovitimi ozkimi uli\xc4\x8dicami in majhnimi prodajalnami. Razen obzidja, s katerega se nudi lep razgled na mesto in okolico so zanimivi tudi drugi spomeniki: katedrala sv. Ivana Krstnika, zgrajena 1141 in prezidana v baro\xc4\x8dnem slogu v 17. stoletju. Zvonik katedrale dominira nad strehami Budve. Katedrala hrani nekaj dragocenih ikon bene\xc5\xa1kih mojstrov. Cerkvica Santa Marija in Punta, je bila zgrajena leta 840 na obzidju pomola. Poleg teh stavb so tu \xc5\xa1e opu\xc5\xa1\xc4\x8deni samostan z zvonikom iz poznega baroka, ki danes slu\xc5\xbei kot Arheolo\xc5\xa1ki muzej v katerm hranijo predmete iz ilirskih, gr\xc5\xa1kih in rimskih grobov; cerkev sv. Save (14. st.) in cerkev sv. Trojice (1804)._NEWLINE_Ob Bene\xc5\xa1kem obzidju je mala pla\xc5\xbea, ki se imenuje Ri\xc4\x8dardova glava. Z druge strani pa Slovenska pla\xc5\xbea, katera je dobila ime po Slovakih, ki so bili prvi turisti v teh krajih. Iz Budve so organizirani izleti na Lov\xc4\x87en, Cetinje (stara prestolnica), ogleda vreden pa je tudi sveti \xc5\xa0tefan, Kraljeva pla\xc5\xbea - Milo\xc4\x8der, Kralji\xc4\x8dina pla\xc5\xbea in \xc5\xa1tevilni manastiri-samostani.'